CELEX: 62007TA0333
Language: hu
Date: 2008-07-04 00:00:00
Title: T-333/07. sz. ügy: Az Elsőfokú Bíróság 2008. július 4-i ítélete – Entrance Services kontra Parlament ( Szolgáltatásnyújtásra irányuló közbeszerzési szerződések – Közösségi közbeszerzési eljárás – Az Európai Parlament Brüsszelben levő épületeiben található automaták, bútorok és hasonló berendezések karbantartása – Ajánlat elutasítása – Súlyos szakmai kötelezettségszegés – A 1605/2002/EK, Euratom rendelet 93. cikke )

15.8.2008   
            
            
               HU
            
            
               Az Európai Unió Hivatalos Lapja
            
            
               C 209/51
            
         Az Elsőfokú Bíróság 2008. július 4-i ítélete – Entrance Services kontra Parlament
   (T-333/07. sz. ügy) (1)
   
   („Szolgáltatásnyújtásra irányuló közbeszerzési szerződések - Közösségi közbeszerzési eljárás - Az Európai Parlament Brüsszelben levő épületeiben található automaták, bútorok és hasonló berendezések karbantartása - Ajánlat elutasítása - Súlyos szakmai kötelezettségszegés - A 1605/2002/EK, Euratom rendelet 93. cikke’)
   (2008/C 209/91)
   Az eljárás nyelve: francia
   Felek
   
      Felperes: Entrance Services (Vilvorde, Belgium) (képviselők: A. Delvaux és V. Bertrand avocats)
   
      Alperes: Európai Parlament (képviselők: M. Ecker és P. López-Carceller meghatalmazottak)
   Az ügy tárgya
   A Parlament határozatának megsemmisítése iránti kérelem, amelyben a felperes által benyújtott ajánlatot elutasította és a szerződést másik ajánlattevőnek ítélte oda az Európai Parlament Brüsszelben levő épületeiben található automaták, bútorok és hasonló berendezések karbantartására irányuló közbeszerzési eljárás keretében.
   Az ítélet rendelkező része
   
               1)
            
            
               Az Elsőfokú Bíróság megsemmisíti az Európai Parlament határozatát, amelyben elutasította az Entrance Services által benyújtott ajánlatot és a szerződést másik ajánlattevőnek ítélte oda az Európai Parlament Brüsszelben levő épületeiben található automaták, bútorok és hasonló berendezések karbantartására irányuló közbeszerzési eljárás keretében.
            
         
               2)
            
            
               A Parlamentet kötelezi a költségek viselésére.
            
         
      (1)  HL C 269., 2007.11.10.